สวัดีค่ะคุณ อยากถามคุณว่า บวมใต้คางแล้วปวด รู้สึดแสบร้อนนิดๆ แต่ก้อนไม่แข็งนะค่ะ มันเกิดจากอะไรแล้วอันตรายมั้ยค่ะ เพิ่งเจอเมื่อวานค่ะ
สวัสดีค่ะ อาการบวมใต้ตาง ปวด ร้อน อาจเกิดจาก1.การอักเสบของเนื้อเยื่อ (cellulitis) ใต้ผิวหนังและผิวหนัง ซึ่งจะทำให้ผิวหนังมีอาการบวมแดง มีอาการเจ็บและปวด นอกจากนี้อาจมีไข้ อ่อนเพลีย ปวดเมื่อยตามตัว สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็ก หรือแผลถลอกเล็กๆ ที่อาจเกิดจากการเกา เนื่อเยื่อที่อักเสบ อาจกลายเป็นฝีหนองได้ โดยจะเป็นก้อนนูนแดง มีหัวสีขาว ซึ่งเกิดจากมีหนองอยู่2. ต่อมน้ำเหลืองโต จะคลำได้ก้อนที่อาจกดเจ็บได้ แต่มักไม่ได้ทำให้ผิวหนังแดง ร้อน มักเกิดจากการติดเชื้อบริเวณใกล้เคียง เช่น มีฟันผุ มีฝีที่รากฟัน คอหอยหรือทอนซิลอักเสบ มีแผลในปาก หูชั้นนอกอักเสบ เป็นต้น3. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย4. เป็นก้อนซีสต์หรือก้อนถุงน้ำ ซึ่งมีการอักเสบติดเชื้อ ทำให้เกิดการบวมแดง กดเจ็บได้5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย6. มะเร็งต่อมน้ำเหลือง ก้อนจะโตเร็ว มักมีไข้ เบื่ออาหาร อ่อนเพลีย ซีดร่วมด้วยหากก้อนเพิ่งเกิดเมื่อวาน อาจสังเกตอาการไปก่อน ในเบื้องต้น ก็ไม่ควรไปกด บีบ นวดก้อนดังกล่าว และอาจทานยาแก้ปวด เช่น พาราเซตามอล ไอบูโพรเฟน เป็นต้น และให้ลองสังเกตว่าก่อนหน้านี้มีอาการเจ็บป่วยไม่สบาย เช่น ไข้หวัด คออักเสบ ทอนซิลอักเสบมาก่อนหรือไม่ หรือมีฟันผุ มีเหงือกอักเสบ มีแผลในปากหรือไม่ หากมี ก็น่าจะเป็นต่อน้ำเหลืองที่โตได้ ซึ่งไม่ได้อันตรายอะไร ควรสังเกตต่อไปก่อนว่าจะยุบลงหรือไม่ แต่หากไม่ได้มีอาการเจ็บป่วยอะไรมาก่อน หรือก้อนโตขึ้นเรื่อยๆ หรือมีจำนวนเพิ่มขึ้น หรือมีอาการปวดมาก และมีอาการอื่นๆ ร่วม ที่สำคัญคือมีไข้ ก็ควรไปพบแพทย์เพื่อตรวจหาสาเหตุค่ะ